CELEX: C2007/235/46
Language: et
Date: 2007-10-06 00:00:00
Title: Kohtuasi T-313/07: 16. augustil 2007 esitatud hagi — Cemex UK Cement versus komisjon

6.10.2007   
            
            
               ET
            
            
               Euroopa Liidu Teataja
            
            
               C 235/25
            
         16. augustil 2007 esitatud hagi — Cemex UK Cement versus komisjon
   (Kohtuasi T-313/07)
   (2007/C 235/46)
   Kohtumenetluse keel: inglise
   Pooled
   
      Hageja: Cemex UK Cement Ltd (Thorope, Ühendkuningriik) (esindajad: advokaadid S. Tromans ja C. Thomann, D. Wyatt, QC, ja solicior S. Taylor)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada komisjoni 12. juuni 2007. aasta otsus, mis tehti hagejale teatavaks ja mille hageja sai kätte 21. juunil 2007 ning millega jäetakse rahuldamata Cemex UK Cement Limited'i esitatud kaebus, mis puudutab kasvuhoonegaaside saastekvootide eraldamise riiklikku kava, millest Ühendkuningriik teavitas Euroopa Parlamendi ja nõukogu direktiivi 2003/87/EÜ kohaselt;
            
         
               —
            
            
               mõista kohtukulud välja komisjonilt.
            
         Väited ja peamised argumendid
   Käesolevas hagiavalduses palutakse 12. juuni 2007. aasta kirjas sisalduv komisjoni otsus, mille hageja sai kätte 21. juunil 2007 ja millega jäetakse rahuldamata hageja esitatud kaebus, mis puudutab EL-i saastekvootidega kauplemise süsteemi teist perioodi käsitlevat saastekvootide eraldamise riiklikku kava, millest Ühendkuningriik teavitas Euroopa Parlamendi ja nõukogu direktiivi 2003/87/EÜ (1) kohaselt.
   Hageja esitas komisjonile kaebuse selle kohta, et eelnimetatud riikliku kava alusel vähendati hagejale kuuluva Rugby tehase saastekvoote, mis koos sellest tuleneva saastekvootide liigse eraldamisega hageja konkurentide tehastele kujutab endast riigiabi, mis hageja väitel:
   
               a)
            
            
               on Rugby tehase õigusvastane diskrimineerimine, sest ei ole võetud piisaval määral arvesse selle tehase käikupanekuperioodi ning seetõttu, et tehasele saastekvootide eraldamisel võeti aluseks heitmeperiood, mille mitterepresentatiivsusest olid Ühendkuningriigi ametiasutused teadlikud;
            
         
               b)
            
            
               piirab hageja emaettevõtja Cemex Espana SA asutamisvabadust.
            
         Lisaks väidab hageja, et komisjon asus väärale seisukohale, et niinimetatud esimese tegevusaasta reeglist lähtudes ei ole tegemist kokkusobimatu abiga ning keeldus seega vääralt EÜ artikli 88 lõikes 2 sätestatud menetluse alustamisest. Sellega seoses leiab hageja, et komisjon eksis, kui ta järeldas, et Ühendkuningriigi rakendatud saastekvootide eraldamise metoodika ei olnud Rugby tehase suhtes diskrimineeriv ja vastas komisjoni suunistele.
   
      (1)  Euroopa Parlamendi ja nõukogu 13. oktoobri 2003. aasta direktiiv 2003/87/EÜ, millega luuakse ühenduses kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ (ELT L 275, lk 32; ELT eriväljaanne 15/07, lk 631).